is jorijs van crehain voir den pacht va xxxiiii roeden lants
die hij houden is na inhoudt der brieve des rintmeests va
hanut It te holloigne sour gair viii m en ii dosijne spelte
erfs pachts vanden lande dat houdt gerar del ribballe van
holloigne en jan falmon It te genesfe iiii m spelte erfs
pachts te weten ii m die sculdich is fasselos sone jans labert
en ii mudde die sculdich zijn de kijnde thonen daieneffe
Met vorwerden en condicie dat de voirs jouffr marie en
hue kijnde sculdich selen zijn der voirs jouffr ine d moed
te betalen op alle de goede voirs de some va xx me
weyssinx der mate van houtem jairlijker lijftochten alle jare
tons liever vrouwe dage liechtmisse te betalen en op cost en
last der voirs jouffr marie en huerre kijnde te hoeye oft
te thiene dairt de voirs jouffr ine d moed best gelieve
sal te levere also lange als de selve moed leven sal en
Ende tot desen sal de voirs jouffr marie
niet langhe
gehoude zijn te betale balthasar heen naliken brued ende
zijne erve en nacomelinge een mudde weyssinx d mate va
houtem tot houtem te leven alle jae tons vrouwe dage liecht
misse also lange en tot dre tijt toe dat de selve jouff
marie oft hue nacomelinge den voirs balchasar oft zijnen
nacomelinge selen hebbe gegeve en betaelt xii gulden pets
En noch sal de voirs jouff marie gehouden zijn te betalen de
ne
voirs janne de marsin derdalf mudde weyssinx d mate va houten
tussce dit en ons hen vr dach pirrficacio naestcomen It is
der voirs seggen uutsprake als vande lande en wynnige die
de voirs jouffr marie te pachte heeft gehoude vande voirscr
wile huen vader dat de voirs jouffr marie ten naesten tide
sal inne doen alle de vruchte sonder enige pacht dair af te